Βιβία Αυρηλία Σαβίνα

Η Βιβία Αυρηλία Σαβίνα, λατιν.: Vivia Aurelia Sabina, (170 μ.Χ. – πριν από το 217 μ.Χ.) ήταν η νεότερη κόρη του Ρωμαίου Aυτοκράτορα Μάρκου Αυρηλίου και της Ρωμαίας αυτοκράτειρας Φαυστίνας της Νεότερης. Ήταν αδελφή της Ρωμαίας αυτοκράτειρας Λουκίλλας και του Ρωμαίου Aυτοκράτορα Κόμμοδου. Οι γονείς της μητέρας της ήταν ο Ρωμαίος Αυτοκράτορας Aντωνίνος Πίος και η Ρωμαία αυτοκράτειρα Φαυστίνα η Πρεσβύτερη, και οι εκ γονείς του πατέρα της ήταν η Δομιτία Λουκίλλα και ο πραίτωρ Mάρκος Άννιος Βήρος.

 Βιογραφία 
αριστερά|μικρογραφία| Προτομή της Βιβίας Αυρηλίας Σαβίνας. Ονομάστηκε προς τιμήν τής συζύγου τού Αδριανού, Βιβίας Σαβίνας.
Η Βιβία Αυρηλία Σαβίνα θα μπορούσε να γεννήθηκε στο Σίρμιο της Παννονίας. Τη χρονιά της γέννησής της, οι γονείς της προετοίμαζαν πολεμικές αποστολές στο Σίρμιο. Η Βιβία Αυρηλία Σαβίνα ονομάστηκε προς τιμήν της αείμνηστης Ρωμαίας αυτοκράτειρας Βιβίας Σαβίνας, η οποία ήταν σύζυγος του Ρωμαίου Αυτοκράτορα Αδριανού και του αείμνηστου πατέρα της, του διακεκριμένου Λεύκιου Βίβιου Σαβίνου αντικαταστάτη υπάτου. Η Βιβία Σαβίνα ήταν συγγενής των γονιών της Αυρηλίας Σαβίνας, καθώς ήταν θετή αδελφή της Ρουπιλίας Φαυστίνας, η οποία ήταν η εκ πατρός γιαγιά του Μάρκου Αυρηλίου, και η εκ μητρός γιαγιά της Φαυστίνας της Νεότερης.  

Καθ' όλη τη διάρκεια της παιδικής της ηλικίας, η Αυρηλία Σαβίνα είχε ταξιδέυσει εκτενώς με τους γονείς της σε όλη τη Ρωμαϊκή Αυτοκρατορία. Λίγο καιρό πριν αποβιώσει ο πατέρας της το 180 μ.Χ., η Αυρηλία Σαβίνα αρραβωνιάστηκε τον Αφρικανό Ρωμαίο συγκλητικό Λεύκιο Αντίστιο Βούρρο, ο οποίος καταγόταν από τη Θιβιλίδα, μία πόλη κοντά στην Ιππώνα Ρεγία στην επαρχία της Αφρικής, τον οποίο αργότερα παντρεύτηκε.

Όταν απεβίωσαν οι γονείς της, ο μεγαλύτερος αδελφός της, Κόμμοδος, διαδέχθηκε τον πατέρα της ως Ρωμαίος Αυτοκράτορας το 180 μ.Χ. Όταν η Αυρηλία Σαβίνα παντρεύτηκε τον Αντίστιο Βούρρο στη Ρώμη, επέστρεψαν και εγκαταστάθηκαν στη Θιβιλίδα. Το 181 μ.Χ. ο σύζυγός της υπηρέτησε εκεί ως κανονικός ύπατος. Το 188 μ.Χ. ο Αντίστιος Βούρρος συμμετείχε σε μία συνωμοσία εναντίον του Κόμμοδου, μαζί με διάφορους άλλους Ρωμαίους Συγκλητικούς.  Όταν αποκαλύφθηκε αυτή η συνωμοσία, ο Αντίστιος Βούρρος θανατώθηκε, αλλά η Αυρηλία Σαβίνα δεν συμμετείχε στη συνωμοσία, και επέζησε από τους διωγμούς τού αδελφού της.

 Εξέχουσα Ιταλή κάτοικος της Ρωμαϊκής Αφρικής 
Μετά το τέλος του πρώτου συζύγου της, η Αυρηλία Σαβίνα παντρεύτηκε τον Λεύκιο Αυρήλιο Αγακλυτόο, έναν Ελληνο-Ρωμαίο απελεύθερο άνδρα, που ανήκε στην τάξη των ιππέα. Η Αυρηλία Σαβίνα πέρασε τα υπόλοιπα χρόνια της ζωής της στη Θίβιλι. Από τους γάμους της φαίνεται ότι δεν είχε παιδιά.

Λόγω τής κοινωνικής της τάξης, τής θέσης τής οικογένειάς της, και των διασυνδέσεών της, η Αυρηλία Σαβίνα έγινε μία εξέχουσα Ιταλίδα κάτοικος της Βόρειας Αφρικής. Σύμφωνα με σωζόμενες επιγραφές που βρέθηκαν στη Θιβιλίδα, η Αυρηλία Σαβίνα έγινε σημαντική «προστάτιδα» στη Θιβιλίδα και οι πολίτες της Θιβιλίδας την έκαναν επίτιμη πολίτη. Η κοντινή Ρωμαιο-Βερβερική πόλη Καλαμά  προήχθη σε ρωμαϊκή αποικία (colonia). Χρηματοδοτήθηκε από τη Βιβία Αυρηλία Σαβίνα, και η πόλη την τίμησε ως «προστάτιδά» της. 

 Αναφορές 

 Πηγές 
 Από τον Τιβέριο στους Αντωνίνους: Ιστορία της Ρωμαϊκής Αυτοκρατορίας 14-192 μ.Χ., του Albino Garzetti, 1974
 Η Ρωμαϊκή Κυβέρνηση της Βρετανίας, του Anthony R. Birley, Oxford University Press, 2005
 Μάρκος Αυρήλιος, του Άντονι Ρίτσαρντ Μπίρλεϊ, Routledge, 2000

Κατηγορία:Δυναστεία των Αντωνίνων
Κατηγορία:Ρωμαίες γυναίκες